Source: http://docplayer.cz/44248188-Vseobecne-zavazne-nariadenie-mesta-trencianske-teplice-c-x-2016-o-pouzivani-pyrotechnickych-vyrobkov-na-uzemi-mesta-trencianske-teplice.html
Timestamp: 2019-01-23 10:07:24+00:00
Document Index: 2279973

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7']

Všeobecne záväzné nariadenie Mesta Trenčianske Teplice č. x/2016 o používaní pyrotechnických výrobkov na území mesta Trenčianske Teplice - PDF
Download "Všeobecne záväzné nariadenie Mesta Trenčianske Teplice č. x/2016 o používaní pyrotechnických výrobkov na území mesta Trenčianske Teplice"
1 Dôvodová správa S účinnosťou k došlo k zmene zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov, ktorý v zmysle 53 ods. 2 umožňuje z dôvodu ochrany verejného poriadku mestám obmedziť a zakázať prostredníctvom VZN používanie pyrotechnických výrobkov kategórie F2, F3, P1, T1 na svojom území. Predkladané VZN o používaní pyrotechnických výrobkov na území mesta Trenčianske Teplice upravuje používanie pyrotechnických výrobkov kategórie F2, F3, P1, T1 na území mesta Trenčianske Teplice. Účelom tohto VZN je stanoviť pravidlá a vymedziť časové obdobie pre používanie pyrotechnických výrobkov na území mesta a zabezpečiť verejný poriadok a ochranu zdravých podmienok občanov pred ich možným narušením spôsobeným hlukom z používania zábavnej pyrotechniky. Kontrolu dodržiavania ustanovení VZN bude vykonávať Mestská polícia, pričom bude oprávnená prípadné nedodržiavania VZN postihovať v zmysle zákona o priestupkoch.
2 Mestské zastupiteľstvo v Trenčianskych Tepliciach na základe ust. 53 ods. 2 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov a tiež podľa ust. 6 ods. 1 zákona SNR č. 369/1990 Zb. o obecnom zriadení v znení neskorších predpisov vydáva toto Všeobecne záväzné nariadenie Mesta Trenčianske Teplice č. x/2016 o používaní pyrotechnických výrobkov na území mesta Trenčianske Teplice Čl. 1 Všeobecné ustanovenia 1. Účelom tohto VZN o používaní pyrotechnických výrobkov na území mesta Trenčianske Teplice ( ďalej len VZN ) je stanoviť pravidlá a vymedziť časové obdobie pre používanie pyrotechnických výrobkov na území mesta a zabezpečiť verejný poriadok a ochranu zdravých podmienok občanov pred ich možným narušením spôsobeným hlukom z používania zábavnej pyrotechniky. 2. Toto VZN je záväzné pre obyvateľov mesta, návštevníkov mesta, právnické a fyzické osoby podnikajúce alebo pôsobiace na území mesta, pre vlastníkov alebo užívateľov nehnuteľností a iných objektov umiestnených na území mesta. 3. Z dôvodu ochrany verejného poriadku mesto Trenčianske Teplice upravuje používania pyrotechnických výrobkov kategórie F2, F3, P1 T1 na území mesta. 1) Čl. 2 Vymedzenie pojmov 1. Pyrotechnický výrobok je výrobok obsahujúci výbušné látky alebo zmes výbušných látok, ktorý je navrhnutý na vyprodukovanie tepla, svetla, zvuku, plynu alebo dymu alebo na kombinácie týchto efektov prostredníctvom jednotlivých exotermických chemických reakcií. 2) 2. Zábavnou pyrotechnikou je pyrotechnický výrobok určený na zábavné účely. 3) 3. Ohňostrojnými prácami sú práce, pri ktorých sa používajú pyrotechnické výrobky kategórie F4. 4) 4. Územie mesta na účely tohto VZN sa rozumie katastrálne územie mesta Trenčianske Teplice. Čl. 3 Kategórie pyrotechnických výrobkov 4) Pyrotechnické výrobky sú výrobcom zaraďované podľa spôsobu ich použitia alebo ich účelu a úrovne nebezpečenstva vrátane ich hladiny hluku do kategórií:
3 a) zábavná pyrotechnika (pyrotechnické výrobky na zábavné a oslavné účely zaradené podľa stupňa nebezpečenstva do kategórií F1, F2, F3 a F4): 1. kategória F1: zábavná pyrotechnika, ktorá predstavuje veľmi nízke nebezpečenstvo a má zanedbateľnú hladinu hluku a ktorú možno používať v obmedzených priestoroch vrátane zábavnej pyrotechniky, ktorú možno používať vo vnútri obytných budov, 2. kategória F2: zábavná pyrotechnika, ktorá predstavuje nízke nebezpečenstvo a má nízku hladinu hluku a ktorú možno používať vonku v obmedzených priestoroch, 3. kategória F3: zábavná pyrotechnika, ktorá predstavuje stredne veľké nebezpečenstvo, ktorá je určená na používanie vonku na veľkých otvorených priestranstvách a ktorej hladina hluku nie je škodlivá pre ľudské zdravie 4. kategória F4: zábavná pyrotechnika, ktorá predstavuje vysoké nebezpečenstvo, ktorú môžu používať len odborne spôsobilé osoby a ktorej hladina hluku nie je škodlivá pre ľudské zdravie. b) scénická pyrotechnika ( zaraďuje sa podľa stupňa nebezpečenstva do kategórií T1 a T2): 1. kategória T1: scénická pyrotechnika, ktorá je určená na používanie na javisku, ktorý predstavuje nízke nebezpečenstvo, 2. kategória T2:scénická pyrotechnika, ktorá je určená na používanie na javisku, ktorý môžu používať len odborne spôsobilé osoby. c) iné pyrotechnické výrobky (sa zaraďuje podľa stupňa nebezpečenstva do kategórií P1 a P2): 1. kategória P1: pyrotechnické výrobky iné ako zábavná pyrotechnika a scénická pyrotechnika, ktoré predstavuje nízke nebezpečenstvo, 2. kategória P2: pyrotechnické výrobky iné ako zábavná pyrotechnika a scénická pyrotechnika, ktoré sú určené na zaobchádzanie alebo na používanie len odborne spôsobilými osobami. Podľa 8 Nariadenia vlády Slovenskej republiky č. 70/2015 Z.z. o sprístupňovaní je daná povinnosť výrobcu zabezpečiť, aby pyrotechnický výrobok bol označený a označenie pyrotechnického výrobku obsahuje aj kategóriu pyrotechnického výrobku. Čl. 4 Používanie pyrotechnických výrobkov 1. Na území mesta Trenčianske Teplice je zakázané používať pyrotechnické výrobky kategórie F2,F3, P1 a T1 s výnimkou 31. decembra od 20,00 hod. do 1. januára do 3,00 hod.. 2. Zákaz podľa bodu 1 tohto článku sa nevzťahuje: a) na podujatia organizované a spoluorganizované mestom Trenčianske Teplice, kde je používanie pyrotechnických výrobkov súčasťou podujatia, b) na svadby organizované na území mesta Trenčianske Teplice v deň ich konania, v čase do 22,00 hod. 3. Pyrotechnické výrobky triedy F4, P2, T2 môžu používať len odborne spôsobilé osoby podľa osobitnéhopredpisu.5)
4 Čl. 5 Kontrola dodržiavania VZN a sankcie 1. Kontrolu dodržiavania tohto VZN vykonáva Mestská polícia mesta Trenčianske Teplice. 2. Sankcie za nedodržanie ustanovení tohto VZN upravujú osobitné predpisy. 6) Čl. 6 Spoločné ustanovenia 1. Pyrotechnické výrobky na zábavné a oslavné účely všetkých kategórií sa nesmú používať takým spôsobom, ktorý by spôsobil ujmu na zdraví, škodu na majetku a životnom prostredí. 2. Ten, kto bude vykonávať ohňostrojné práce, používať pyrotechnické výrobky, alebo ten, pre koho sa tieto práce majú vykonať, je povinný bezodkladne odstrániť znečistenie verejného priestranstva, ku ktorému dôjde po použití zábavnej pyrotechniky resp. skončení ohňostrojných prác. V prípade, ak osoba, ktorá vykonala ohňostrojné práce, použila pyrotechnické výrobky, alebo osoba, pre ktorú sa tieto práce vykonali, neodstráni znečistenie, vykoná vyčistenie verejného priestranstva mesto na náklady vyššie uvedenej osoby, ktoré je oprávnené od tejto osoby vymáhať. 3. Pre oblasti neupravené týmto VZN platia ustanovenia všeobecné záväzných právnych predpisov Slovenskej republiky. Čl. 7 Záverečné ustanovenia 1. Toto VZN o používaní pyrotechnických výrobkov na území mesta Trenčianske Teplice bolo schválené mestským zastupiteľstvom dňa... uznesením č.... a nadobudne účinnosť dňa Schválené VZN č.... bolo zverejnené na úradnej tabuli mesta a na webovej stránke mesta dňa... na dobu 15 dní. 3. Týmto VZN sa vypúšťa 3, bod 10, 12 a 7, ods.15, 16,17 a 18 VZN č. 6/2014 o dodržiavaní čistoty a poriadku na území mesta Trenčianske Teplice. PhDr. Štefan Škultéty primátor mesta 1) 53 zák. č. 58/2014 Z.z. o výbušninách, výbušných predmetoch a munícii a o zmene a doplnení niektorých zákonov 2) 2 písm. a) Nariadenia vlády Slovenskej republiky č. 70/2015 Z.z. o sprístupnení 3) 2 písm. b) Nariadenia vlády Slovenskej republiky č. 70/2015 Z.z. o sprístupnení 4) 4 ods.2 písm.)nariadenia vlády Slovenskej republiky č. 70/2015 Z.z. o sprístupnení 5) 54 zák. č. 58/2014 Z.z. o výbušninách, výbušných predmetoch a munícii a o zmene a doplnení niektorých zákonov 6) zákon 372/1990 Zb. o priestupkoch v znení neskorších predpisov Vyvesené: Zvesené:
4 17 ods. 1 zákona č. 455/1991 Zb. o živnostenskom podnikaní (ďalej len Živnostenský zákon ) v znení neskorších predpisov;
Mestské zastupiteľstvo v Trenčianskych Tepliciach v súlade s ustanovením 6 zákona č. 369/1990 Zb. o obecnom zriadení v znení neskorších predpisov (ďalej len zákon o obecnom zriadení ) a podľa 6a zákona
Všeobecne záväzné nariadenie obce Veľké Chyndice číslo 8/2016 o používaní pyrotechnických výrobkov na území obce Veľké Chyndice.
Všeobecne záväzné nariadenie obce Veľké Chyndice číslo 8/2016 o používaní pyrotechnických výrobkov na území obce Veľké Chyndice. Obecné zastupiteľstvo vo Veľkých Chyndiciach v súlade s ustanoveniami -ov
OBEC SOKOĽANY. Všeobecne záväzné nariadenie obce č. 1/2012. o používaní zábavnej pyrotechniky na území obce Sokoľany
OBEC SOKOĽANY Všeobecne záväzné nariadenie obce č. 1/2012 o používaní zábavnej pyrotechniky na území obce Sokoľany VZN vyvesené na pripomienkovanie dňa: 21. 8. 2012 Ukončenie pripomienkovania dňa: 5. 9.